CELEX: 52012JC0035
Language: mt
Date: 2012-12-07
Title: Proposta Konġunta għal REGOLAMENT TAL-KUNSILL li jemenda r-Regolament tal-Kunsill (UE) Nru 359/2011 dwar miżuri restrittivi diretti kontra ċerti persuni, entitajiet u korpi fil-kuntest tas-sitwazzjoni fl-Iran

|
			
		
		
		52012JC0035
		
			Proposta Konġunta għal REGOLAMENT TAL-KUNSILL li jemenda r-Regolament tal-Kunsill (UE) Nru 359/2011 dwar miżuri restrittivi diretti kontra ċerti persuni, entitajiet u korpi fil-kuntest tas-sitwazzjoni fl-Iran /* JOIN/2012/035 final - 2012/0356 (NLE) */
			
				
		
		
			
			   	MEMORANDUM TA’ SPJEGAZZJONI
(1)                   
Il-Kunsill wasal biex jadotta Deċiżjoni
li temenda d-Deċiżjoni tal-Kunsill 2011/235/PESK dwar
miżuri restrittivi diretti kontra ċerti persuni u entitajiet
fil-kuntest tas-sitwazzjoni fl-Iran. Din id-Deċiżjoni se temenda
l-kamp ta’ applikazzjoni tal-miżuri relatati ma’ tagħmir li jista’
jintuża għar-repressjoni interna. Dan ifisser li, se tintroduċi
deroga għall-projbizzjoni fuq l-esportazzjoni ta’ tagħmir li jista'
jintuża għar-ripressjoni interna fil-każ li tali tagħmir
ikun meħtieġ biss għall- użu protettiv ta’ persunal
tal-Unjoni Ewropea jew tal-Istati Membri.
(2)                   
Sabiex din l-emenda fil-kamp ta’ applikazzjoni
tal-miżuri relatati ma’ tagħmir li jista’ jintuża
għar-repressjoni interna tiġi implimentata hemm bżonn ta’
azzjoni fil-livell tal-UE .
(3)                   
Ir-Regolament tal-Kunsill (UE) Nru 359/2011
għandu għalhekk jiġi emendat.
2012/0356 (NLE)
Proposta Konġunta għal
REGOLAMENT TAL-KUNSILL
li jemenda r-Regolament tal-Kunsill (UE) Nru 359/2011
dwar miżuri restrittivi diretti kontra ċerti persuni, entitajiet u
korpi fil-kuntest tas-sitwazzjoni fl-Iran
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 215(2)
tiegħu,
Wara li kkunsidra d-Deċiżjoni
tal-Kunsill 2012/…/PESK[1]
li temenda d-Deċiżjoni tal-Kunsill 2011/235/PESK dwar miżuri
restrittivi diretti kontra ċerti persuni u entitajiet fil-kuntest
tas-sitwazzjoni fl-Iran[2],
Wara li kkunsidra l-proposta konġunta
mir-Rappreżentant Għoli tal-Unjoni għall-Affarijiet Barranin u
l-Politika ta' Sigurtà u l-Kummissjoni Ewropea,
Billi:
(1)       B'reazzjoni
għad-deterjorament tas-sitwazzjoni tad-drittijiet tal-bniedem fl-Iran,
ir-Regolament tal-Kunsill (UE) Nru 359/2011
tat-12 ta' April 2011[3]
impona ċerti miżuri restrittivi diretti kontra ċerti persuni,
entitajiet u korpi, skont id-Deċiżjoni
tal-Kunsill 2011/235/PESK.
(2)       Fil- …ta’ Diċembru
2012 il-Kunsill adotta d-Deċiżjoni 2012/…/PESK li temenda
d-Deċiżjoni tal-Kunsill 2011/235/PESK fir-rigward tal-kamp ta’
applikazzjoni tal-miżuri relatati ma’ tagħmir li jista’jintuża
għar-repressjoni interna.
(3)       Dik il-miżura taqa' fil-kamp
ta’ applikazzjoni tat-Trattat dwar il-Funzjonament tal-Unjoni Ewropea u,
għalhekk, partikolarment bil-ħsieb li tiġi żgurata
l-applikazzjoni uniformi tagħha mill-operaturi ekonomiċi fl-Istati
Membri kollha, hemm bżonn ta’ azzjoni regolatorja fuq il-livell tal-Unjoni
sabiex tiġi implimentata.
(4)       Ir-Regolament tal-Kunsill
(UE) Nru 359/2011 għandu għalhekk jiġi emendat skont
dan.
(5)       Sabiex jiġi żgurat
li l-miżuri previsti f'dan ir-Regolament ikunu effettivi, dan
ir-Regolament għandu jidħol fis-seħħ minnufih,
ADOTTA DAN IR-REGOLAMENT:
Artikolu 1.
Ir-Regolament tal-Kunsill (UE)
Nru 359/2011 qed jiġi emendat kif gej:
Fl-Artikolu 1a, il-paragrafu li hemm
jingħata n-numru ta' paragrafu 1 u jiżdied il-paragrafu 2li
ġej:
"2. B’deroga mill-paragrafu 1,
l-awtoritajiet kompetenti tal-Istati Membri, kif elenkati fl-Anness II,
jistgħu jawtorizzaw, taħt tali kundizzjonijiet li huma jqisu xierqa,
il-bejgħ, il-forniment, it-trasferiment jew l-esportazzjoni ta'
tagħmir li jista’ jintuża għal repressjoni interna kif elenkat
fl-Anness III , jew il-forniment ta’assistenza jew servizzi msemmija
fil-paragrafu 1 (b) u (c), sakemm ikun maħsub biss
għall-użu protettiv ta’ persunal tal-Unjoni Ewropea jew tal-Istati
Membri. "
Artikolu 2. 
Dan ir-Regolament jidħol
fis-seħħ fil-jum tal-pubblikazzjoni tiegħu f' Il-Ġurnal
Uffiċjali tal-Unjoni Ewropea.
Dan ir-Regolament jorbot fl-intier
tiegħu u japplika direttament fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President
[1]               ĠU L,, p..
[2]               ĠU L 100, 14.4.2011,
p. 51.
[3]               ĠU L 100, 14.4.2011, p. 1.